25. ΠΡΟΕΔΡΙΚΟ ΔΙΑΤΑΓΜΑ υπ' αριθ. 217 της 16-19 Ιουν. 1995 (ΦΕΚ Α' 116) Σύσταση οργάνωση και λειτουργία Διεύθυνσης Καζίνων στο Υπουργείο Τουρισμού. Έχοντας υπόψη τις διατάξεις: α.Της παρ. 2 του άρθρ. 2 του Π.Δ. 459/1993 ''Ανασύσταση του Υπουργείου Τουρισμού και καθορισμός των αρμοδιοτήτων του'' (ΦΕΚ Α' 193). β.Του άρθρ. 8 παρ. 1 και 2α-2β του Νόμ. 2160/ 1993 ''Ρυθμίσεις για τον Τουρισμό και άλλες διατάξεις'' (ΦΕΚ Α' 118). γ.Τις διατάξεις των άρθρ. 1 παρ. 10 και 3 παρ. 1-3 του Νομ. 2206/1994 ''Ίδρυση, Οργάνωση, Λειτουργία, Έλεγχος Καζίνων και άλλες διατάξεις'' (ΦΕΚ Α' 62). δ.Του άρθρ. 29 του Νόμ. 1558/1985 ''Κυβέρνηση και Κυβερνητικά Όργανα'' (ΦΕΚ Α' 137) όπως προστέθηκε με το άρθρ. 27 του Νομ. 2081/1992 και το γεγονός ότι οι ετήσιες δαπάνες μισθοδοσίας του προσωπικού που προβλέπεται να στελεχώσει την υπό σύσταση Διεύθυνση Καζίνων ανέρχεται περίπου στο ποσόν των 70.000.000 δρχ. και θα βαρύνει τον προϋπολογισμό του Υπουργείο Τουρισμού, φορέα 45/110 (ΚΑΕ 5184 ποσά προς κατανομή). ε.Τη γνωμοδότηση του Συμβουλίου της Επικρατείας 285/1995 με πρόταση των Υπουργών Προεδρίας της Κυβέρνησης, Οικονομικών και Τουρισμού, αποφασίζουμε : Σύσταση Διεύθυνση Καζίνων-Σκοπός Άρθρο 1 Στο Υπουργείο Τουρισμού συνιστάται Διεύθυνση Καζίνων, που έχει σκοπό την επικουρία του Υπουργού Τουρισμού (ΥΤ) και της Επιτροπής Εποπτείας των Καζίνων (ΕΚ) στην άσκηση των αρμοδιοτήτων τους ελέγχου και εποπτείας της λειτουργίας των Καζίνων. Σελ. 16,08 Τεύχος 1284-Σελ. 6 Διάρθρωση-Αρμοδιότητες τμημάτων Άρθρο 2 1.Η Διεύθυνση Καζίνων συγκροτείται από τα παρακάτω τμήματα : α.Τμήμα Επιθεώρησης Καζίνων. β.Τμήμα Τεχνικό Καζίνων. γ.Τμήμα Γραμματείας Επιτροπής Καζίνων (Ε.Κ). 2.Οι αρμοδιότητες της Διεύθυνσης Καζίνων (Δ.Κ) αναφέρονται στα παρακάτω κατά τμήμα κατανεμόμενα θέματα. Τμήμα Επιθεώρησης Καζίνων Άρθρο 3 Το Τμήμα Επιθεώρησης Καζίνων έχει τις εξής αρμοδιότητες: 1.Διενεργεί τις προγραμματιζόμενες ή μη επιθεωρήσεις και ελέγχους στα Καζίνο προς διαπίστωση της τήρησης των διατάξεων της κείμενης νομοθεσίας και των κανονιστικών διατάξεων περί Καζίνων, προς εξακρίβωση του λειτουργικού τους επιπέδου και του επιπέδου των υπηρεσιών που προσφέρουν και προς διασφάλιση ότι όλα τα παιχνίδια, μέσα και υλικά διεξαγωγής τους πληρούν τις προδιαγραφές της κείμενης νομοθεσίας και των κανονιστικών διατάξεων. 2.Συντονίζει σε συνεργασία με άλλες Κρατικές Αρχές τις ενέργειες για την από κοινού επιθεώρηση και παρακολούθηση της συμμόρφωσης των Καζίνων προς τις διατάξεις της κειμένης νομοθεσίας και τις κανονιστικές διατάξεις. 3.Εισηγείται στον Υ.Τ. και στην Ε.Κ. τη λήψη κάθε αναγκαίου προληπτικού και κατασταλτικού μέτρου. 4.Διενεργεί κάθε απαιτούμενη προανακριτική πράξη για την υπό των αρμοδίων Αρχών και της Ε.Κ επιβολή των νομίμων κυρώσεων ως προς τα εγκλήματα περί τη διεξαγωγή των παιχνιδιών. 5.Συντάσσει και υποβάλλει προς την Ε.Κ. εκθέσεις επί των ελέγχων και επιθεωρήσεων, που διενήργησε και εισηγείται για την εκτέλεση των ενδεδειγμένων βελτιώσεων και λήψη κάθε άλλου αναγκαίου μέτρου. 18.Α.α.24-25 Υπουργεία Τύπου και Τουρισμού 22 6.Διενεργεί περιοδικούς λογιστικούς ελέγχους στα Καζίνα, παρακολουθεί τη ρευστότητά τους και ελέγχει τα μέσα λογιστικής παρακολούθησης. 7.Συντάσσει οικονομικές καταστάσεις, αναφορές και εκθέσεις προς την Ε.Κ. ως προς την οικονομική θέση των Καζίνων και τη δυνατότητά τους ν' ανταποκριθούν στις οικονομικές τους υποχρεώσεις προς τους πελάτες τους. 8.Συγκεντρώνει και κατατάσσει τις καταγγελίες, τα παράπονα και τις υποδείξεις των πελατών των Καζίνων, εξακριβώνει την ορθότητά τους και τη δυνατότητα ικανονοποίησής τους. 9.Εκτελεί έρευνες για λογαριασμό της Ε.Κ. 10.Τηρεί αρχείο παραβάσεων και παραβατών των διατάξεων της κειμένης νομοθεσίας και των κανονιστικών διατάξεων περί Καζίνων και επιμελείται της διαδικασίας επιβολής των νομίμων κυρώσεων κατά των παραβατών των κείμενων διατάξεων και των κανονιστικών διατάξεων. Τμήμα Τεχνικό Καζίνων Άρθρο 4 Στο Τμήμα Τεχνικό Καζίνων έχει τις εξής αρμοδιότητες: 1.Διενεργεί τις προγραμματιζόμενες ή μη επιθεωρήσεις και Τεχνικούς Ελέγχους στα κτίρια, στις εγκαταστάσεις, στα μηχανήματα, μέσα και υλικά διεξαγωγής των παιχνιδιών, προς διαπίστωση της τήρησης των όρων παροχής αδείας λειτουργίας Καζίνου, των διατάξεων της κειμένης νομοθεσίας και των κανονιστικών διατάξεων περί Καζίνων και διεξαγωγής σ' αυτά παιχνιδιών. 2.Ελέγχει τα μηχανήματα, υλικά και μέσα διεξαγωγής των παιχνιδιών εάν πληρούν τις προϋποθέσεις του νόμου και των κανονιστικών διατάξεων και εισηγείται στην Ε.Κ. τη χορήγηση ή μη των αδειών καταλληλότητας. 3.Συντάσσει και υποβάλλει προς την Ε.Κ. σχετικές εκθέσεις και αναφορές. 4.Εισηγείται για τη λήψη των αναγκαίων μέτρων για τη βελτίωση των όρων λειτουργίας των Καζίνων και της διεξαγωγής των παιχνιδιών. Τμήμα Γραμματείας Επιτροπής Καζίνων (Ε.Κ.) Άρθρο 5 Στο Τμήμα Γραμματείας Επιτροπής Καζίνων (Ε.Κ.) έχει τις αρμοδιότητες που αναφέρονται στην υπ' αριθ. 1390/5.8.1994 κοινή υπουργική απόφαση ''Σύσταση θέσεων Γραμματείας Καζίνων'' (ΦΕΚ 637/Β'). Επίσης: 1.Συντονίζει τις εργασίες της Ε.Κ. και φροντίζει για την εφαρμογή των αποφάσεών τους. 2.Περιλαμβάνει και διεκπεραιώνει την αλληλογραφία της Ε.Κ. και τηρεί το πρωτόκολλο αλληλογραφίας τους. 3.Μεριμνά για τον εφοδιασμό με τ' αναγκαία για τις λειτουργικές ανάγκες της Ε.Κ. υλικών και λοιπού εξοπλισμού, για την προστασία τους και τη συντήρησή τους. 4.Μεριμνά για την οργάνωση, ταξινόμηση και τήρηση του Αρχείου της Ε.Κ. 5.Δακτυλογραφεί, παράγει, αναπαράγει ή εκτυπώνει κάθε έγγραφο της Ε.Κ. 6.Επικυρώνει αντίγραφα ή φωτοαντίγραφα οποιωνδήποτε εγγράφων ή δικαιολογητικών που τηρούνται στο Αρχείο της Ε.Κ. 7.Παρακολουθεί την υλοποίηση των συμβάσεων με τους κατόχους αδείας Καζίνο, συνεπικουρούμενο από τα υπόλοιπα τμήματα της Δ.Κ. και εισηγείται σχετικά στην Ε.Κ. 8.Καθοδηγεί και οργανώνει την επικοινωνία των πολιτών με την Ε.Κ. 9.Παραλαμβάνει τις καταγγελίες και τα παράπονα των πολιτών σε σχέση με τη λειτουργία των Καζίνων τα προωθεί για επεξεργασία και απάντηση στα αρμόδια τμήματα της Δ.Κ. ενημερώνοντας σχετικά την Ε.Κ. 10.Παρακολουθεί τα Δημοσιεύματα του Τύπου γενικά, που έχουν σχέση με τα Καζίνα και ενημερώνει την Ε.Κ. Προσωπικό Άρθρο 6 1.Από τις υφιστάμενες οργανικές θέσεις των μονίμων υπαλλήλων του Υπουργείου Τουρισμού (άρθρ. 16 Π.Δ. 296/1989) κατανέμονται στη Διεύθυνση Καζίνων κατά κατηγορίες και κλάδους, οι εξής: Α.Κλάδος Παν/μιακής Εκπ/σης (ΠΕ) θέσεις α.ΠΕ Διοικητικός-Οικονομικός (4) β.ΠΕ Μηχανικών (1) γ.ΠΕ Οικονομολόγων Τουρισμού (1) Β.Κατηγορία Τεχν.Εκπ/σης (ΤΕ) α.ΤΕ Διοικητικός-Λογιστικός (2) Γ.Κατηγορία Δευτ/μιας Εκπ/σης (ΔΕ) α.ΔΕ Διοικητικός-Λογιστικός (6) β.ΔΕ Δακτ/φων-Στεν/φων (4) γ.ΔΕ Μεταφραστών-Διερμηνέων (1) Δ.Κατηγορία Υποχρ. Εκπ/σης (ΥΕ) α.ΥΕ Επιμελητών (1) 2.Για τις ανάγκες στελέχωσης της Διεύθυνσης Καζίνων συνιστώνται στο Υπουργείο Τουρισμού και οι παρακάτω νέες θέσεις μονίμου προσωπικού: Α.Κατηγ.Παν/μιακής Εκπ/σης (ΠΕ) θέσεις ΠΕ Μηχανικών (4) Β.Δευτ/μιας Εκπ/σης (ΔΕ) ΔΕ Προσωπικού Η/Υ (4) Γ.Υποχρεωτικής Εκπ/σης (ΥΕ) ΥΕ Επιμελητών (1) (Μετά τη σελ. 16,08) Σελ.16,09 Τεύχος 1284-Σελ. 7 Υπουργεία Τύπου και Τουρισμού 18.Α.α.25 23 3.Για την κάλυψη των αναγκών της Ε.Κ. συνιστώνται οι εξής θέσεις, οι οποίες θα καλυφθούν με πρόσληψη προσωπικού Ιδιωτικού Δικαίου Αορίστου Χρόνου : θέσεις α.Ειδ. επιστ. προσ. σε Νομ. θέματα (2) β.Δημοσιογράφο (1) Επίσης συνιστώνται δύο θέσεις δικηγόρων παρ' Αρείω Πάγω με σχέση έμμισθης εντολής (2). 4.Οι ανάγκες της Διεύθυνσης Καζίνων καλύπτονται επίσης με τις θέσεις και το προσωπικό που προβλέπονται στην υπ' αριθ. 1390/1994 ΦΕΚ 637/Β/1994 κοινή Υπουργική απόφαση ''Σύσταση θέσεων Γραμματείας Καζίνων''. Προϊστάμενος Διευθύνσεως Προϊστάμενοι Τμημάτων Άρθρο 7 1.Στη Διεύθυνση Καζίνων προΐσταται μόνιμος υπάλληλος του κλάδου ΠΕ Διοικητικού-Οικονομικού ή του κλάδου ΠΕ Οικονομολόγων Τουρισμού κατά προτίμηση με πολυετή εμπειρία σε θέματα Καζίνων. 2.Στο Τμήμα Γραμματείας της Ε.Κ. προΐσταται μόνιμος υπάλληλος του κλάδου ΠΕ ΔιοικητικούΟικονομικού και στα τμήματα Επιθεώρησης Καζίνων και Τεχνικό Καζίνων προΐστανται οι υπάλληλοι κλάδου ΠΕ Διοικ.-Οικ. ή ΠΕ Μηχανικών. Με το Π.Δ. 27/29 Ιαν.-1 Φεβρ. 1996 (ΦΕΚ Α 19), τόμ. 13Β σελ. 773, το Υπουργείο Τουρισμού συγχωνεύθηκε στο Υπουργείο Ανάπτυξης, όπου στο σχετικό θέμα θα παρατίθενται και οι νεώτερες διατάξεις. Σελ. 16,10 Τεύχος 1284-Σελ. 8 18.Α.α.25 Υπουργεία Τύπου και Τουρισμού 24 